turjo4nis/wikipedia-bn-dump-20250701 huggingface dataset:
লানাক গিরিপথ

লানাক গিরিপথ হিমালয় পর্বতশ্রেণীতে অবস্থিত গিরিপথ।

অবস্থান 

কোংকা গিরিপথ হিমালয় পর্বতশ্রেণীতে  স্থানাঙ্কে সমুদ্রপৃষ্ঠ থেকে  উচ্চতায় অবস্থিত।

বিতর্কিত অঞ্চল 

ভারত লানাক গিরিপথকে চীনের সীমান্ত বলে দাবী করলেও চীন আরো পশ্চিমে  স্থানাঙ্কে অবস্থিত কোংকা গিরিবর্ত্মকে সীমান্ত হিসেবে দাবী করে। ঊনবিংশ শতাব্দীর শেষ থেকে বিংশ শতাব্দীর শুরুর দিক পর্যন্ত বিভিন্ন ব্রিটিশ অভিযাত্রীদললানাক গিরিবর্ত্মকে ভারত ও তিব্বতের মধ্যে সূমান্ত বলে উল্লেখ করেছেন।  ভারতীয়রা দাবী করেন যে, লানাক গিরিবর্ত্ম অঞ্চলে ১৯৫৮ খ্রিষ্টাব্দ পর্যন্ত ভারতীয় সেনাবাহিনী টহল দিত এবং সেখানে চীনের সেনাবাহিনী ছিল না। ১৯৫৯ খ্রিষ্টাব্দের অক্টোবর মাসে কোংকা গিরিবর্ত্ম ও লানাক গিরিবর্ত্ম এলাকায় সেনা ছাউনী বানানোর উদ্দেশ্যে সেন্ট্রাল রিজার্ভ পোলিস ফোর্সের জওয়ানেরা গেলে চীনের সেনাবাহিনী তাদের ওপর আক্রমণ করে তাদের হত্যা ও বন্দী করেন।

তথ্যসূত্র 

হিমালয়ের পর্বত গিরিপথ
ভারতের পর্বত গিরিপথ
তিব্বতের পর্বত গিরিপথ
ভারত-চীন যুদ্ধের পর চীন দ্বারা অধিকৃত অঞ্চল
চীনের পর্বত গিরিপথ
মুক্তি (স্বামী বিবেকানন্দের কবিতা)

মুক্তি (মূল ইংরেজিতে: টু দ্য ফোর্থ অফ জুলাই') হল স্বামী বিবেকানন্দের লেখা একটি ইংরেজি কবিতা। ১৮৯৮ সালের ৪ জুলাই মার্কিন যুক্তরাষ্ট্রের স্বাধীনতা দিবসের স্মরণে তিনি এই কবিতাটি রচনা করেন। ব্রহ্মচারী পূর্ণচৈতন্য মুক্তি'' শিরোনামে এটি বাংলায় অনুবাদ করেন।

এই কবিতায় বিবেকানন্দ স্বাধীনতার প্রশংসা করেছেন। কবিতার মধ্যে স্বাধীনতার প্রতি তীব্র আকাঙ্ক্ষা লক্ষিত হয়। ঘটনাচক্রে বিবেকানন্দও ১৯০২ সালের ৪ জুলাই মারা যান।

প্রেক্ষাপট 
১৮৯৩ সালে বিবেকানন্দ বিশ্বধর্ম মহাসভায় ভারত ও হিন্দুধর্মের প্রতিনিধিত্ব করার জন্য মার্কিন যুক্তরাষ্ট্রে যান। মহাসভায় সাফল্য অর্জনের পর ১৮৯৩ থেকে ১৮৯৭ সাল পর্যন্ত তিনি যুক্তরাষ্ট্র ও ইংল্যান্ডের নানা স্থান ভ্রমণ করে ধর্ম ও বেদান্ত বিষয়ে অনেকগুলি বক্তৃতা দেন। ১৮৯৭ সালে তিনি ভারতে ফিরে আসেন। এরপর ১৮৯৭ থেকে ১৮৯৯ সাল পর্যন্ত ভারতের নানা স্থান ভ্রমণ করেন।

১৮৯৮ সালে তিনি কাশ্মীরে যান। সেখানে তিনি ডাল লেকের একটি হাউসবোটে ছিলেন। কাশ্মীরে কয়েকজন আমেরিকান ও ইংরেজ শিষ্যের সঙ্গে বাস করার সময় বিবেকানন্দ ৪ জুলাই এই কবিতাটি রচনা করেন। এই কবিতা রচনা ছিল মার্কিন যুক্তরাষ্ট্রের স্বাধীনতা দিবস উদযাপনের একটি অঙ্গ। সেই দিন প্রাতঃরাশের সময় তাঁকে এই কবিতাটি পড়ে শোনাতে অনুরোধ করা হয়েছিল।

বিষয়বস্তু 

এই কবিতায় আমেরিকার স্বাধীনতার প্রশংসা করা হয়েছে। এই কবিতায় বিবেকানন্দ "ফ্রিডম" ও "লিবার্টি" শব্দদুটি ব্যবহার করেছেন ভিন্নভাবে। এই কবিতাটি বিবেকানন্দের স্বাধীনতা-আকাঙ্ক্ষার পরিচায়ক। লেখক কেয়ারব্যানু কুপারের মতে, যদিও বিবেকানন্দ ৪ জুলাইকে উদ্দেশ্য করে কবিতাটি লিখেছেন, তবুও এই কবিতায় তাঁর মুখ্য উদ্দেশ্য ছিল একটি জাতীয় উৎসব ও তার চিরায়ত ধারণার বিমূর্ত ও মূর্ত ধারণাগুলির মিশ্র প্রকাশ।

কবিতায় বিবেকানন্দ বলেছেন, স্বাধীনতা অর্জনের দিকে কালো মেঘ সরে যায় ও নতুন দিন আসে। সেই আলোকোজ্জ্বল নতুন দিনের বিস্তারিত বর্ণনাও তিনি দিয়েছেন। শেষ পংক্তিতে তিনি পৃথিবীর প্রতিটি দেশ, নর ও নারীর স্বাধীনতা প্রার্থনা করেছেন।

পাদটীকা 

স্বামী বিবেকানন্দের কবিতা
ভারতীয় কবিতা
১৮৯৮-এর কবিতা
ভারত–মার্কিন যুক্তরাষ্ট্র সম্পর্ক
স্বামী বিবেকানন্দের প্রবন্ধ
ডিপ-থ্রোটিং

গভীর-কণ্ঠপ্রবেশ (ইংরেজি: Deep-throating) এক ধরনের মানব যৌনাচার যাতে একজন পুরুষ তার উত্থিত লিঙ্গ তার সঙ্গীর মুখ গহ্বরের ভিতরে সম্পূর্ণ ঢুকিয়ে দেয় যাতে সেটা তার কণ্ঠনালীর ভেতর অনুপ্রবিষ্ট হয়ে পড়ে। এটা একধরনের মুখমৈথুন। সাধারাণত একজন মেয়ে (সমকামীদের ক্ষেত্রে একজন পুরুষ) তার পুরুষ সঙ্গীর উত্থিত লিঙ্গটি তার মুখ গহ্বরের গভীরে প্রবিষ্ট করে।

উদ্দেশ্য
এ অবস্থায় নারী বা পুরুষ তার মুখগহ্বরকে কার্যত যোনী বা পায়ুর ন্যয় ব্যবহৃত হতে দেয়। উপর্যুপরি কণ্ঠপ্রবেশের মধ্য দিয়ে পুরুষ তার যৌনসঙ্গীর মুখাভ্যন্তরে যৌনাঙ্গ পরিচালনা করে বীর্যস্খলন করলেও করতে পারে। গভীর-কণ্ঠপ্রবেশের জন্য পুরুষের লিঙ্গ যথেষ্ট লম্বা হতে হয় যাতে তা লিঙ্গ গ্রহিতার কন্ঠনালী অবধি যেতে পারে। এই কাজে পুরুষরা যোনিতে লিঙ্গ প্রবেশ না করেও যৌন সুখ লাভ করে

অবস্থানসমূহ 
গভীর-কণ্ঠপ্রবেশ এর জন্য দাতা (প্রবেশকারী) এবং গ্রহীতার উভয়ের অবস্থান জরুরী। এর জন্য গ্রহীতার মুখ ও গলা একই সরল রেখায় রাখতে হবে এবং নাক দিয়ে শ্বাস-প্রশ্বাস নিতে হবে। যে গভীর-কণ্ঠে প্রবেশ করবে তার অবস্থান হবে এমন যেন তার পেট থেকে কোনো ধাক্কা না আসে, লিঙ্গ পরিচালনা ঠিকভাবে করতে পারে এবং প্রয়োজনমত লিঙ্গ গলা থেকে বের করে নিতে আসতে পারে। উপরের কিনার অবস্থানে গভীর-কণ্ঠপ্রবেশ করানোর একটা প্রচলিত অবস্থান। এই অবস্থানে গ্রহীতা সঙ্গী চিত হয়ে তার মাথা বিছানার কিনারে ঝুলিয়ে শুয়ে পরে আর পুরুষ তার লিঙ্গ সঙ্গীর মুখ বরাবর রেখে সামান্য ঝুকে দাঁড়ায়। এ অবস্থানে পুরুষের কাছে নিয়ন্ত্রণ থাকে।
গভীর-কণ্ঠপ্রবেশের আরেক ধরনের অবস্থান রয়েছে, যেখানে গ্রহীতা পুরুষের বুকের উপর এমনভাবে বসে যেন তার পুরুষসঙ্গীর লিঙ্গ গ্রহীতার মুখের সামনে থাকে এবং সে তার সুবিধামত মুখ উপর নিচ করে সঙ্গীকে যৌনানন্দ দিয়ে থাকে। এ অবস্থায় গ্রহীতা নিয়ন্ত্রকের ভূমিকা পালন করে।

আরও দেখুন 
 মুখমণ্ডলে বীর্যপাত

তথ্যসূত্র 

মানব যৌনাচার
মৌখিক কামোত্তেজকতা
পর্নোগ্রাফি পরিভাষা
যৌনক্রিয়া
মানব গলা
জাতীয় মহাসড়ক ২১৯ (চীন)

জাতীয় মহাসড়ক ২১৯ চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগকারী জাতীয় সড়ক।

অবস্থান 
২১৯ নং জাতীয় সড়ক চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগ করে। ২,০৮৬ কিলোমিটার দৈর্ঘ্য বিশিষ্ট এই রাস্তা বিতর্কিত আকসাই চিনের ওপর দিয়ে গেছে। এই অঞ্চল চীনের অধিকারে থাকলেও ভারত দাবী করে

নির্মাণ ইতিহাস 
এই জাতীয় সড়কের নির্মাণ ১৯৫১ খ্রিষ্টাব্দে শুরু হয় , ১৯৫২ খ্রিষ্টাব্দের ডিসেম্বর মাসে জিনজিয়াং থেকে আমতোগার পর্যন্ত এবং ১৯৫৩ খ্রিষ্টাব্দে রুদোগ পর্যন্ত জীপ চালানোর মতো রাস্তা তৈরী হয়। ১৯৫৬ খ্রিষ্টাব্দের জুন মাসের মধ্যে হোতিয়েন থেকে কার্নাং পর্যন্ত এবং জুলাই মাসে জিনজিয়াং থেকে গার্তোক পর্যন্ত রাস্তা তৈরী হয়ে যায়।  ১৯৫৭ খ্রিষ্টাব্দের মার্চ মাসে চীন এই সড়ক নির্মাণ সম্বন্ধে ঘোষণা করে এবং ঐ বছর ৬ই অক্টোবর জিনজিয়াং থেকে গার্তোক পর্যন্ত রাস্তার আনুষ্ঠানিক উদ্বোধন হয়।

বিতর্ক 
আকসাই চিন অঞ্চলের ওপর দিয়ে নির্মিত এই সড়কের কথা আনুষ্ঠানিক ভাবে ভারত সরকার ১৯৫৭ খ্রিষ্টাব্দ পর্যন্ত জানতে পারেনি। ১৯৫৭ খ্রিষ্টাব্দের সেপ্টেম্বর মাসে চীনে অবস্থিত ভারতীয় দূতাবাস এই সংক্রান্ত তথ্য ভারত সরকারকে জানালে ভারত সরকার দুইটি টহলদার বাহিনীকে আকসাই চীন অঞ্চলের ওপর নির্মিত রাস্তার ব্যাপারে সত্যতা অনুসন্ধানের জন্য পাঠায়। ভারতীয় সেনাবাহিনীর দলটি হট স্প্রিংস থেকে শামুল লুংপা, দেহরা কম্পাস, সিংলুং হয়ে হাজী লঙ্গরের দিকে রওনা দেয় এবং চীন তাদের বন্দী করে। ভারত তিব্বত সীমান্ত পুলিশের অপর একটি দল শামুল লুংপা থেকে সারিগ জিলগানাং কোল হ্রদের দিকে যাত্রা করে চীনের সেনাবাহিনীর যাতায়াতের চিহ্নের প্রমাণ পান ও চীনের সেনাবাহিনী আলোকচিত্র তুলে আকসাই চিন অঞ্চলে চীনের সেনাসমাবেশের প্রমাণ নিয়ে আসেন। ভারত সরকার এই ব্যাপারে আনুষ্ঠানিকভাবে প্রতিবাদ করে ভারতীয় সেনাবাহিনীর জওয়ানদের মুক্তির দাবী করলে চীন কারাকোরাম গিরিবর্ত্মের নিকটে তাদের মুক্তি দেয়, কিন্তু আকসাই চিন অঞ্চলের ওপর দিয়ে নির্মিত সড়কের ব্যাপারে ভারতের প্রতিবাদ শারিজ করে দেয়।  ১৯৬২ খ্রিষ্টাব্দে ভারত-চীন যুদ্ধ শুরু হলে চীন এই সড়কের ওপর দিয়ে যুদ্ধক্ষত্রে সরাসরি সৈন্য ও সরঞ্জাম পাঠায়।

তথ্যসূত্র 

 Dorje, Gyurme. (2009). Footprint Tibet Handbook. (4th Ed.) Footprint Handbooks, Bath, England. .

বহিঃসংযোগ 
 Xinjiang-Tibet Highway (Yecheng-Burang)
 The Highway 219 from Yecheng over Western Tibet to Kathmandu  Description and profile of the route.
 From Kashgar to Lhassa Photos along highway 219 (text in French).
 Some photos along the Highway 219
 A detailed description of a bicycle ride along highway 219 with photos

চীনের জাতীয় মহাসড়ক
তিব্বতের সড়ক
তিব্বতের স্বায়ত্বশাসিত অঞ্চল
রিচার্ড বোল্ডার শার্প

রিচার্ড বোল্ডার শার্প (নভেম্বর ২২, ১৮৪৭ - ডিসেম্বর ২৫, ১৯০৯) একজন ইংরেজ প্রাণিবিজ্ঞানী ও পক্ষীবিদ।

জীবনী 
শার্প ১৮৪৭ সালে লন্ডনে জন্মগ্রহণ করেন। তিনি ব্রাইটন কলেজ, দ্যা কিংস স্কুল ও লাফবরো গ্রামার স্কুলে পড়াশোনা করেন। ১৬ বছর বয়সে লন্ডনে স্মিথ অ্যান্ড সন্স কোম্পানিতে তিনি চাকরি পান। ১৮৬৪ সালে পক্ষীবিজ্ঞান বিষয়ক তার প্রথম রচনা প্রকাশিত হয় মনোগ্রাফ অব দ্যা কিংফিশার্স (১৮৬৮–৭১) নামে।

১৮৬৭ সালে লন্ডনের জুলজিক্যাল সোসাইটিতে লাইব্রেরিয়ান হিসেবে শার্প কাজ করার সুযোগ পান। ১৮৭২ সালে জর্জ রবার্ট গ্রে'র মৃত্যুর পর ব্রিটিশ মিউজিয়ামে প্রাণিবিদ্যা বিভাগে তিনি সিনিয়র সহকারী হিসেবে যোগ দেন এবং পরবর্তীতে বিভাগের সকল পক্ষী-নমুনার দায়িত্ব তার উপর এসে বর্তায়। তারপর ১৮৯৫ সালে সেখানকার অ্যাসিস্টেন্ট কিপার হিসেবে তার পদোন্নতি হয় এবং নিউমোনিয়া মারা যাওয়ার আগে আমৃত্যু তিনি সে পদে অধিষ্ঠিত ছিলেন।

তথ্যসূত্র

উৎস 
 Mullens and Swann - A Bibliography of British Ornithology (1917)

বহিঃসংযোগ 

 "Biography" at Genealogy and History of the Bowdler Family
 Images from the Monograph of The Alcedinidae
 Wonders of the bird world
 A hand-book to the birds of Great Britain (Volume 1)
 A hand-book to the birds of Great Britain (Volume 2)	
 A hand-book to the birds of Great Britain (Volume 3)
 A hand-book to the birds of Great Britain (Volume 4)
 A review of recent attempts to classify birds (1891)
 A monograph of the Hirundidae (1885)

১৮৪৭-এ জন্ম
১৯০৯-এ মৃত্যু
ইংরেজ পক্ষিবিজ্ঞানী
পক্ষিবিজ্ঞানী
স্পাংগুর হ্রদ

স্পাংগুর হ্রদ () ভারত-চীন সীমান্তে হিমালয়ের এক হ্রদ ।

অবস্থান 

স্পাংগুর হ্রদ ভারত-চীন সীমান্তে স্পাংগুর গিরিবর্ত্মের পূর্বে ও প্যাঙ্গং হ্রদের দক্ষিণে  স্থানাঙ্কে সমুদ্রপৃষ্ঠ থেকে  উচ্চতায়  এলাকা জুড়ে অবস্থিত।

বিতর্কিত অঞ্চল 

১৯৫৯ খ্রিষ্টাব্দে চীন এই অঞ্চলে সেনা ছাউনি বানায়।  ১৯৬২ খ্রিষ্টাব্দে ভারত-চীন যুদ্ধ হলে চীনের সেনাবাহিনী নভেম্বর মাসে চারটি ভারতীয় সেনা ছাউনি দখল করে নেয়।

তথ্যসূত্র 

ভারতের হ্রদ
চীনের হ্রদ
তিব্বতের হ্রদ
ফেসিয়াল (যৌন ক্রিয়া)

মুখমণ্ডলে বীর্যপাত/ মুখে বীর্যপাত/ মুখে বীর্য ফেলা/ ফেসিয়াল (ইংরেজি: facial) একধরনের যৌনক্রিয়া যাতে পুরুষ তার সঙ্গীর মুখের উপর বীর্যপাত করে।

যৌন উত্তেজনা যখন চরমে উঠে এবং যখন বীর্য বের হওয়ার সময় হয়, তখন পুরুষ তার লিঙ্গ এমনভাবে রাখে যাতে তার বীর্য সঙ্গীর মুখের উপর পড়ে।
বীর্যপাতের পরিমাণ অনেকগুলো বিষয়ের উপর নির্ভর করে যেমনঃ পুরুষের স্বাস্থ্য, বয়স, তার যৌন উত্তেজনার মাত্রা, শেষ কখন বীর্যপাত করা হয়েছিল।

স্বাস্থ্য ঝুঁকি 
শারীরিক রসের সংযোগ আছে এমন যেকোনো যৌনক্রিয়াতে যৌনবাহিত রোগের ঝুঁকি থাকে। তবে বীর্য স্বাভাবিকভাবে নিরাপদ যদি এটা মুখের উপর ফেলা হয় অথবা খাওয়া হয়।

আরও দেখুন 

 বীর্য নিক্ষেপ
 মুখমৈথুন
 গভীর-কণ্ঠপ্রবেশ

তথ্যসূত্র

মানব যৌনাচার
মৌখিক কামোত্তেজকতা
পর্নোগ্রাফি পরিভাষা
যৌনক্রিয়া
রাগমোচন
মুখমণ্ডল
সামির নাসরি

সামির বিন সাইদ নাসরি (, ; জন্ম ২৬ জুন ১৯৮৭) একজন ফরাসি ফুটবলার যিনি ইংরেজ ক্লাব ম্যানচেস্টার সিটির হয়ে প্রিমিয়ার লিগে এবং ফ্রান্স জাতীয় দলের হয়ে অ্যাটাকিং মিডফিল্ডার এবং উইঙ্গার হিসেবে খেলেন। এছাড়া তিনি সেন্ট্রাল মিডফিল্ডার হিসেবেও খেলেন। নাসরি তার প্রায়োগিক দক্ষতা, সৃজনশীলতা, গতি এবং খেলা বুঝতে পারার ক্ষমতার কারণে সুপরিচিত।

তথ্যসূত্র

বহিঃসংযোগ 

 আর্সেনাল প্রোফাইল 
 সামির নাসরি  – Lfp.fr 
 
 
 সামির নাসরি – Lequipe.fr 
 

১৯৮৭-এ জন্ম
জীবিত ব্যক্তি
ফরাসি ফুটবলার
ফ্রান্সের আন্তর্জাতিক ফুটবলার
ফুটবল মধ্যমাঠের খেলোয়াড়
ফুটবল উইঙ্গার
ওলাঁপিক দ্য মার্সেইয়ের খেলোয়াড়
লিগ ১-এর খেলোয়াড়
আর্সেনাল ফুটবল ক্লাবের খেলোয়াড়
ম্যানচেস্টার সিটি ফুটবল ক্লাবের খেলোয়াড়
আলজেরীয় বংশোদ্ভূত ফরাসি
উয়েফা ইউরো ২০০৮ খেলোয়াড়
উয়েফা ইউরো ২০১২-এর খেলোয়াড়
সেভিয়া ফুটবল ক্লাবের খেলোয়াড়
ওয়েস্ট হ্যাম ইউনাইটেড ফুটবল ক্লাবের খেলোয়াড়
লা লিগার খেলোয়াড়
প্রিমিয়ার লিগের খেলোয়াড়
বেলজীয় প্রো লিগের খেলোয়াড়
রয়্যাল স্পোর্টিং ক্লাব আন্ডারলেখটের খেলোয়াড়
সুপার লিগের খেলোয়াড়
আন্তালিয়াস্পোরের খেলোয়াড়
ফরাসি মুসলিম
ফ্রান্সের আন্তর্জাতিক যুব ফুটবলার
ফ্রান্সের অনূর্ধ্ব-২১ আন্তর্জাতিক ফুটবলার
ফরাসি প্রবাসী ফুটবলার
ইংল্যান্ডে ফরাসি প্রবাসী ক্রীড়াবিদ
স্পেনে ফরাসি প্রবাসী ক্রীড়াবিদ
ইংল্যান্ডে প্রবাসী ফুটবলার
স্পেনে প্রবাসী ফুটবলার
তুরস্কে প্রবাসী ফুটবলার
বেলজিয়ামে প্রবাসী ফুটবলার
২১শ শতাব্দীর ফরাসি পুরুষ ক্রীড়াবিদ
কাম শট

বীর্য নিক্ষেপ বা কামশট হল একপ্রকারের যৌনকর্ম বা বীর্যপাতের ধরন যাদ্বারা কোনো বস্তু বা ব্যক্তির উপর কোন ব্যক্তির বীর্যপাত করা বোঝায়। কামশট শব্দটি সাধারণত অশ্লীল চলচ্চিত্র, ছবি এবং ম্যাগাজিনে ঘটে যাওয়া চিত্রগুলিতে প্রয়োগ হয়।  মুখমণ্ডলে বীর্যপাত বর্তমানে নিয়মিত পর্নোগ্রাফিক চলচ্চিত্রে বা ভিডিওতে দেখা যায় এবং প্রায়শই চলচ্চিত্রের ইতি টানার জন্য শেষ দৃশ্যে ধারণ করা হয়। এছাড়াও কামশট অন্য সঙ্গী বা সঙ্গীদের শরীরের বিভিন্ন অঙ্গ যেমন যৌনি, পায়ু, নিতম্ব, বুক (স্তন) বা জিহ্বায় বীর্যপাতকেও চিত্রিত করতে পারে।

আরও দেখুন 
 মুখমণ্ডলে বীর্যপাত
 মুখমৈথুন
 গভীর-কণ্ঠপ্রবেশ

তথ্যসূত্র

যৌনক্রিয়া
বীর্যস্খলন
পর্নোগ্রাফি পরিভাষা
জো, জেট ও জোকো

জো, জেট এবং জোকো বেলজীয় শিল্পী অ্যার্জে (১৯০৭–১৯৮৩) রচিত ও অলংকৃত একটি চিত্রকথা বা কমিকস ধারাবাহিক। এ ধারাবাহিকে মোট পাঁচটি বই রয়েছে।

বইয়ের তালিকা

তথ্যসূত্র

বহিঃসংযোগ 
 Jocko’s Jungle – fan site
 Herge & Tintin - see 'JZJ section' 

বেলজীয় কমিক্স শিরোনাম
এর্জে অনুযায়ী কাজ
কাল্পনিক শিশু
কাল্পনিক বানর
কাল্পনিক বিমানচালক
কাল্পনিক ফরাসি মানুষ
লাইফ অ্যান্ড ফিলোজফি অফ স্বামী বিবেকানন্দ

লাইফ অ্যান্ড ফিলোজফি অফ স্বামী বিবেকানন্দ (১৯৮৯) হল ইংরেজি ভাষায় জি. এস. বনহাট্টির লেখা একটি বই। এটি স্বামী বিবেকানন্দের একটি জীবনী। বইটি প্রকাশিত হয় নতুন দিল্লির অ্যাটলান্টিক পাবলিশার্স অ্যান্ড ডিস্ট্রিবিউটর্স থেকে।

বিষয়বস্তু 
এই বইটি স্বামী বিবেকানন্দের একটি জীবনী। বইটি অনেকগুলি অধ্যায়ে বিভক্ত। প্রতিটি অধ্যায়ে বিবেকানন্দের জীবনের নানা অংশ বর্ণিত হয়েছে। প্রথম অধ্যায়ে বিবেকানন্দের জন্ম, শৈশব ও প্রথম দিকের বিদ্যালয় জীবন বর্ণিত হয়েছে। দ্বিতীয় অধ্যায়টির নাম "স্পিরিচুয়াল অ্যাপ্রেনটিসশিপ"। এই অধ্যায়ে ১৮৮১ থেকে বিবেকানদের গয়া যাত্রা পর্যন্ত ঘটনা বর্ণিত হয়েছে। শেষ দুই অধ্যায়ে বিবেকানন্দের কবিতা ও গদ্য রচনার আলোচনা রয়েছে।

তথ্যসূত্র

বহিঃসংযোগ
  

স্বামী বিবেকানন্দ
হিন্দু দর্শন
বেদান্ত
২০শ শতাব্দীর ভারতীয় বই
স্বামী শুদ্ধানন্দ

স্বামী শুদ্ধানন্দ (১৮৭২ - ১৯৩৮)হলেন রামকৃষ্ণ মিশনের প্রাক্তন সংঘাধ্যক্ষ (প্রেসিডেন্ট)।

১৮৭২ সালে কলকাতায় তার জন্ম। বাবার নাম আশুতোষ চক্রবর্তী। তার পিতৃদত্ত নাম সুধীরচন্দ্র চক্রবর্তী। তিনি কলকাতা বিশ্ববিদ্যালয়ের অন্তর্গত সিটি কলেজে পড়াশোনা করেন। ১৮৯৭ সালে তিনি আলমবাজার মঠে যোগ দেন। ওই বছরই স্বামী বিবেকানন্দ তাঁকে সন্ন্যাসদীক্ষা দেন। ১৯০৩ সালে তাঁকে রামকৃষ্ণ মিশনের ট্রাস্টি নিযুক্ত করা হয়। ১৯২৬ সালে মিশনের প্রথম সন্ন্যাসী সম্মেলন আয়োজনে তিনি গুরুত্বপূর্ণ ভূমিকা নেন। স্বামী সারদানন্দকে শ্রীশ্রীমায়ের কথা বইটি সম্পাদনায় তিনি বিশেষ সাহায্য করেন। ১৯২৭ সালে স্বামী সারদানন্দের মৃত্যুর পর তিনি মিশনের জেনারেল সেক্রেটারি হন। ১৯৩৭ সালে স্বামী বিজ্ঞানানন্দের মৃত্যুর পর তিনি রামকৃষ্ণ মিশনের সংঘাধ্যক্ষ হন।

স্বামী বিবেকানন্দের অধিকাংশ লেখা তিনিই বাংলায় অনুবাদ করেছিলেন। তার অনুবাদগুলিই স্বামী বিবেকানন্দের আদর্শ বাংলায় ছড়িয়ে দিতে সাহায্য করেছিল।

১৯৩৮ সালের ২৩ অক্টোবর তার মৃত্যু হয়।

পাদটীকা

বহিঃসংযোগ 
 RKM: President's site - Swami Shuddhananda
 Bengali book "Swamijir Padaprante" by Swami Abjajananda translated into English by Mrs. Chhaya Ghosh and published by Advaita Ashrama under the title "Monastic Disciples of Swami Vivekananda : Inspiring life stories of some principal disciples of Swami Vivekananda"

১৮৭২-এ জন্ম
১৯৩৮-এ মৃত্যু
রামকৃষ্ণ মিশন
রামকৃষ্ণ মিশনের অধ্যক্ষ
রামকৃষ্ণ মিশনের সন্ন্যাসী
স্বামী বিবেকানন্দের সন্ন্যাসী শিষ্য
কলকাতা বিশ্ববিদ্যালয়ের প্রাক্তন শিক্ষার্থী
হিন্দু সাধু
ভারতীয় হিন্দু সন্ন্যাসী
সিটি কলেজ, কলকাতার প্রাক্তন শিক্ষার্থী
রিলিজিয়ন অ্যান্ড ধর্ম

রিলিজিয়ন অ্যান্ড ধর্ম (১৯১৫) হল ভগিনী নিবেদিতার লেখা একটি বই। এই বইতে নিবেদিতা ধর্মের বিধান অনুসারে ব্যক্তিগত ও সামাজিক উন্নয়নের কথা বলেছেন।

বিষয়বস্তু 
১৮৯৮ সালে নিবেদিতা ভারতে আসেন। তিনি ভারতের (বিশেষত বাংলার) ছাত্রসমাজের সঙ্গে গভীরভাবে মেলামেশা করেন। ভারতীয় ভাষায় "ধর্ম" কথাটিকেই ইংরেজি অনুবাদে বলে "রিলিজিয়ন"। কিন্তু এই বইতে দেখানো হয়েছে, কেন "ধর্ম" শব্দের একটি বৃহত্তর ও আরও প্রসারিত অর্থ আছে। বইটি একটি প্রবন্ধ সংকলন। এই বইতে লেখক হিন্দু রীতিনীতি, মুক্তির ধারণা, হিন্দুধর্ম ও সংগঠন, সম্প্রদায়, সন্ন্যাস, ধর্ম ও জাতীয় সাফল্যের মতো হিন্দুধর্মের নানা বিষয় নিয়ে আলোচনা করেছেন।

পাদটীকা

বহিঃসংযোগ 
 Full book at Archive.org

ভগিনী নিবেদিতা
১৯১৫-এর বই
ইংরেজি ভাষার বই
২০শ শতাব্দীর ভারতীয় বই
কাজ ২ (ইয়ট)

কাজ ২ (ইংরেজি:Kaz II ; ভৌতিক ইয়ট খেতাবপ্রাপ্ত) হলো একটি ৯.৮-মিটার কাঠের ভেলা বা ইয়ট যা ১৮ই এপ্রিল ২০০৭ সালে অস্ট্রেলিয়ার উপকূল থেকে ১৬৩ কিমি. (৮৮ ন্যাটিকাল মাইল) দূরে পাওয়া গিয়েছিল। ইয়টটিতে তিনজন যাত্রী ছিল কিন্তু ইয়টটি উদ্ধারের সময় তাদের কাউকেই খোঁজে পাওয়া যায় নি। এই রহস্যময় ঘটনাটিকে মেরি চেলেস্টার সাথে তুলনা করা হয়।

নাবিকদল-এর অন্তর্ধান 
অস্ট্রেলিয়ান মেরিটাইম সেফটি অথরিটির মতে, কাজ ২ ১৫ই এপ্রিল ২০০৭ সালে এয়ারলাই সৈকত থেকে যাত্রা শুরু করে এবং টাউন্সভিল যাচ্ছিল। ইয়টটিতে যাত্রী ছিল তিন জন; তাদের মধ্যে মালিক ডেরেক বাটেন এবং তার প্রতিবেশী দুই ভাই পিটার ও জেমস টান্সটিড।

১৮ই এপ্রিল প্রথম জানা গিয়েছিল কোন সমস্যা হয়েছে, যখন এটিকে একটি হেলিকাপ্টার আবিষ্কার করে, তখন ইয়টটি গ্রেট বেরিয়ার রিফ উপস্থ এলাকার দিকে নিয়ে যাওয়া হচ্ছিল এবং এর ক্রুরা অবশাদগ্রস্থ ছিল। ২০শে এপ্রিল মেরিটাইম কর্তৃপক্ষ ইয়টি ধরতে সক্ষম হয় এবং একটি নৌকার সাহায্যে ইয়টটিতে আরোহণ করে। তারা সেখানে ঢুকে সবকিছু ঠিকই দেখতে পায় কিন্তু শুধু যাত্রী তিনজন অনুপস্থিত। এই অবস্থাকে তারা অদ্ভুত বলে মন্তব্য করেছিল।

তারা সেখানে যা পেয়েছিল তা ছিল অদ্ভুত কারণ সবকিছুই ঠিকঠাকমতই ছিল। - জন হল, কুইন্সল্যান্ড এর জরুরি ম্যানেজমেন্ট অফিস।

যেদিন কর্তৃপক্ষের লোকজন ইয়টটিতে আরোহণ করে সেদিনই কুইন্সল্যান্ড এর জরুরি ম্যানেজমেন্ট অফিস থেকে সরকারি কর্মকর্তারা একটি মন্তব্য দেন। তারা বলেন, ইয়র্টটিতে গিয়ে দেখা যায় ইঞ্জিন তখনো চলছে, একটি ল্যাপটপ তখনো অন হয়ে আছে , রেডিও ও জিপিএস ঠিক আছে এবং তিনজনের খাবার সাজানো টেবিলে। সরকারি কর্মকর্তারা আরো নিশ্চিত করেন নৌযানটির জরুড়ি অবস্থার জন্য সকল যন্ত্রপাতিই ঠিক রয়েছে। লাইফ জ্যাকেটও ছিল। সংবাদ মাধ্যমের সূত্রে জানা যায়, ইয়টে একটি ছোট নৌকাও ছিল যা বিপদের মুহূর্তে ব্যবহার করা যেত। সাধারণভাবে সেখানে একটি মাত্র সূত্র ছিল যে, ইয়টের একটি পাল কিছুটা ছিদ্র ছিল। (যদিও এটি অজানা)। পরবর্তীতে তদন্ত কর্মকর্তারা একটি ভিডিও টেপ আবিষ্কার করেন যেটি ইয়টটি উদ্ধারের কিছুক্ষণ পূর্বে ধারণ করা। ভিডিওটিতেও তিনজনের মধ্যে বিপদের কোন আশঙ্কার ছাপ চেহারাতে ছিল না। অনুসন্ধান দল গঠন করে তাদের খোঁজ করা হলেও আর কোনদিনই তিনজনকে জীবিত বা মৃত উদ্ধার করা যায়নি।

তথ্যসূত্র

বহিঃসংযোগ 
 অফিসিয়াল অনুসন্ধানের প্রতিবেদন 

ভৌতিক জাহাজ
সমুদ্রে হারিয়ে যাওয়া ব্যক্তি
অস্ট্রেলিয়ার জাহাজ
২০০৭-এ সামুদ্রিক ঘটনা
গ্নাম-রি-স্রোং-ব্ত্সন

গ্নাম-রি-স্রোং-ব্ত্সন (),  বা গ্নাম-রি-স্লোন-ম্ত্শান () (?৫৭০- ?৬১৮/৬২৯) তিব্বত সাম্রাজ্যের প্রতিষ্ঠাতা ও প্রথম সম্রাট।

সাম্রাজ্য প্রতিষ্ঠা 

লাসার দক্ষিণপূর্বে অবস্থিত ইয়ার্লুং উপত্যকার বিভিন্ন গোষ্ঠীপতিদের মধ্যে একজন গ্নাম-রি-স্রোং-ব্ত্সন আনুমানিক ৬০০ খ্রিষ্টাব্দে ঐ উপত্যকা এবং তার পার্শ্ববর্তী অঞ্চলের সমস্ত গোষ্ঠীদের একের পর এক যুদ্ধে পরাজিত করেন। এইভাবে তাঁর রাজ্য লাসা সহ মধ্য তিব্বত পর্যন্ত ছড়িয়ে পড়ে। বহু যুদ্ধে জয়ী তাঁর রণ অভিজ্ঞ সৈন্যবাহিনীর সমর্থনে তিনি এক শক্তিশালী কেন্দ্রীয় শাসনব্যবস্থা গঠন করতে সক্ষম হন, যার ফলে তিব্বত মালভূমির বিভিন্ন গোষ্ঠী একত্রিত হয়।

মৃত্যু 

গ্নাম-রি-স্রোং-ব্ত্সনকে ৬১৮ অথবা ৬২৯ খ্রিষ্টাব্দে বিদ্রোহীদের দ্বারা বিষক্রিয়ার মাধ্যমে হত্যা করা হয়। কিন্তু তাঁর পুত্র স্রোং-ব্ত্সন-স্গাম-পো এই বিদ্রোহ দমন করে পরবর্তী সম্রাট হন।

তথ্যসূত্র 

তিব্বতীয় সম্রাট
৬ষ্ঠ শতাব্দীতে জন্ম
৬২৯-এ মৃত্যু
স্টাডিজ ফ্রম অ্যান ইস্টার্ন হোম

স্টাডিজ ফ্রম অ্যান ইস্টার্ন হোম (১৯১৩) হল ভগিনী নিবেদিতার একটি আত্মজীবনীমূলক বই।

প্রেক্ষাপট 
১৮৯৫ সালে লন্ডনে নিবেদিতার সঙ্গে স্বামী বিবেকানন্দের প্রথম দেখা হয়। সাক্ষাতের প্রথম দিন থেকেই নিবেদিতা বিবেকানন্দকে একজন ঈশ্বরপ্রেরিত দার্শনিক মনে করতেন। বিবেকানন্দ তাকে ভারতে এসে ভারতবাসীর সেবা করতে বলেন। বিবেকানন্দের নির্দেশে ১৮৯৮ সালে তিনি ভারতে আসেন এবং অবশিষ্ট জীবন ভারতেই সমাজসেবা করেন। এই বইতে নিবেদিতা তার ভারতবাসের স্মৃতিকথার সঙ্গে সঙ্গে দুর্গাপূজা, দোলযাত্রা, রাসযাত্রা। জন্মাষ্টমী প্রভৃতি উৎসব এবং কলকাতায় প্লেগ মহামারীর অভিজ্ঞতা, উত্তর ভারত ভ্রমণের অভিজ্ঞতার কথা লিখে যান।

পাদটীকা

বহিঃসংযোগ 
 Full book at Archive.org

ভগিনী নিবেদিতা
১৯১৫-এর বই
ইংরেজি ভাষার বই
২০শ শতাব্দীর ভারতীয় বই
ফুটফলস অফ ইন্ডিয়ান হিস্ট্রি

ফুটফলস অফ ইন্ডিয়ান হিস্ট্রি (১৯১৫) হল ভগিনী নিবেদিতার লেখা একটি বই। নিবেদিতা ভারতে সমাজসেবার কাজে নিজের জীবন উৎসর্গ করেছিলেন। এই বইতে লেখক ভারতের ইতিহাস, তার গৌরব ও সীমাবদ্ধতাগুলি আলোচনা ক্করেছেন। ভারতের ধর্ম, দর্শন, সংস্কৃতি, স্থাপত্যের মতো গুরুত্বপূর্ণ বিষয়গুলি এই বইতে আলোচিত হয়েছে। লেখক শুধু ভারতের সমস্যাগুলিই আলোচনা করেননি, বরং এই সমস্যার সমাধানে কিছু পথের কথাও বলেছেন।

পাদটীকা

বহিঃসংযোগ 
 Full book at Archive.org

ভগিনী নিবেদিতা
ভারতীয় বই
ইংরেজি ভাষার বই
২০শ শতাব্দীর ভারতীয় বই
ভারত সম্পর্কে বই
সিলেক্ট এসেজ অফ সিস্টার নিবেদিতা

সিলেক্ট এসেজ অফ সিস্টার নিবেদিতা (১৯১১) হল ভগিনী নিবেদিতার লেখা একটি ইংরেজি বই। এ. জে. এফ. ব্লেয়ার বইটির ভূমিকা লিখে দেন।

বিষয়বস্তু 
এই বইতে নিবেদিতা ভারত, ভারতীয় সংস্কৃতি, ধর্ম, সমাজ, ইতিহাস, রাজনীতি ইত্যাদি নিয়ে কয়েকটি প্রবন্ধ লিখেছেন। সেই সময় ভারতীয় নারীর অবস্থা, স্বদেশী আন্দোলন ইত্যাদি নিয়েও তিনি তার মত প্রকাশ করেছেন। ভারত ও হিন্দুধর্ম সেই সময় যে সমস্যাগুলির সম্মুখীন হয়েছিল, সেগুলি আলোচনা করে নিবেদিতা তার সমাধানের কিছু পথ প্রস্তাব করেছেন। বইয়ের পরিশিষ্টভাগে নিবেদিতার প্রতি কয়েকটি শ্রদ্ধালেখ সংযোজিত হয়েছে।

পাদটীকা

বহিঃসংযোগ 
 Full book at Archive.org

ভগিনী নিবেদিতা
ভারতীয় বই
১৯১১-এর অ-কল্পকাহিনী বই
ইংরেজি ভাষার বই
২০শ শতাব্দীর ভারতীয় বই
ভিক্টোরিয়া আজারেঙ্কা

ভিক্টোরিয়া ফিওদোরোভনা আজারেঙ্কা ( , ; জন্ম: ৩১ জুলাই, ১৯৮৯) বেলারুশ সমাজতান্ত্রিক প্রজাতন্ত্রের বিখ্যাত পেশাদার প্রমিলা টেনিস খেলোয়াড়। বিশ্বের সাবেক ১নং খেলোয়াড় আজারেঙ্কার অবস্থান ৩০ সেপ্টেম্বর, ২০১৩ তারিখ মোতাবেক ২য়। লন্ডনে অনুষ্ঠিত ২০১২ সালের গ্রীষ্মকালীন অলিম্পিকের টেনিস এককে ব্রোঞ্জপদক লাভ করলেও ম্যাক্স মির্নিকে সাথে করে মিশ্র দ্বৈতে সোনার পদক লাভ করেছিলেন তিনি।

প্রারম্ভিক জীবন 
বেলারুশ প্রজাতন্ত্রের মিনস্কে জন্মগ্রহণকারী আজারেঙ্কা ১৫ বছর বয়সে ট্রেনে চড়ে মার্কিন যুক্তরাষ্ট্রের আরিজোনা অঙ্গরাজ্যের স্কটসড্যালে চলে যান। আজারেঙ্কা’র মায়ের বন্ধু এবং জাতীয় হকি লীগের গোলি নিকোলাই খাবিবুলিন ও তার স্ত্রী তাকে সহায়তা করেন। ২০১২ সালে তিনি মোনাকো’র মন্টে কার্লোতে স্থানান্তরিত হন ও আগস্ট, ২০১৩ সালে ক্যালিফোর্নিয়ার লস অ্যাঞ্জেলেসে একটি নতুন বাড়ি কেনেন আজারেঙ্কা।

বেলারুশীয়, রুশ ও ইংরেজি ভাষায় কথা বলতে অভ্যস্ত আজারেঙ্কা ফরাসী ও ইউক্রেনীয় ভাষায়ও কথা বলতে পারেন। ২০১১ সালে পড়াশোনায় মনোনিবেশের লক্ষ্যে সংক্ষিপ্তকালের জন্য টেনিস ক্রীড়া থেকে দূরে চলে যান। কিন্তু দাদীর সাথে কথা বলে খেলা চালিয়ে যাওয়ার সিদ্ধান্ত নেন তিনি। দাদীর কাছ থেকে এ উদ্দীপনা পেয়ে ক্রীড়ায় ধারাবাহিক উন্নয়ন ঘটেছে বলে বিশ্বাস করেন আজারেঙ্কা।

খেলোয়াড়ী জীবন 
নভেম্বর, ২০০৩ সালে ইসরায়েলে অনুষ্ঠিত আইটিএফ জুনিয়র ট্যুরে অংশ নেয়ার মাধ্যমে আন্তর্জাতিক অঙ্গনে অভিষেক ঘটে আজারেঙ্কার। স্বদেশী ওলগা গোভোর্তসোভা’কে সাথে নিয়ে দ্বৈতে শিরোপা জেতেন তিনি। উইম্বলডনে বালিকা বিভাগের প্রতিযোগিতায় সেমি-ফাইনালে পৌঁছলেও আনা ইভানোভিচের কাছে পরাজিত হয়ে বিদায় নেন। ২০০৪ সালেও আইটিএফ প্রতিযোগিতাসমূহে অংশ নেন। মৌসুম শেষে ডব্লিউটিএ’র এককে তার র‌্যাঙ্ক দাঁড়ায় ৫০৮।

২০০৫ সালে তার সফলতম বর্ষ অতিবাহিত হয়। জুনিয়রদের অস্ট্রেলিয়ান ও ইউএস চ্যাম্পিয়নশীপে বিজয়ী হন। বছর শেষে জুনিয়র বিভাগে বিশ্বের ১নং খেলোয়াড়সহ আইটিএফ কর্তৃক বিশ্ব চ্যাম্পিয়ন নির্বাচিত হন। এরফলে তিনি প্রথম বেলারুশীয় হিসেবে এ সম্মাননা অর্জন করেন।

জুনিয়র স্ল্যামের ফলাফল:
 অস্ট্রেলিয়ান ওপেন : বিজয়ী (২০০৫)
 উইম্বলডন : সেমি-ফাইনাল (২০০৪, ২০০৫)
 ইউএস ওপেন : বিজয়ী (২০০৫)

ম্যাক্স মির্নিকে সাথে নিয়ে ২০০৭ সালের ইউএস ওপেনের মিশ্র দ্বৈতে শিরোপা লাভ করেন। পরের বছর বব ব্রায়ানকে সঙ্গী করে ২০০৮ সালের ফ্রেঞ্চ ওপেনের মিশ্র দ্বৈতেও সফলতা লাভ করেন। তিনি দুইবার - ২০১২ ও ২০১৩ সালের অস্ট্রেলিয়ান ওপেনের এককে বিজয়ী হন তিনি। এরফলে তিনি প্রথম বেলারুশীয় খেলোয়াড় হিসেবে গ্র্যান্ড স্ল্যাম এককে বিজয়ী হয়েছেন।

তথ্যসূত্র

বহিঃসংযোগ 

 
 
 

বেলারুশের টেনিস খেলোয়াড়
১৯৮৯-এ জন্ম
জীবিত ব্যক্তি
অস্ট্রেলিয়ান ওপেন বিজয়ী
মহিলা টেনিস খেলোয়াড়
অলিম্পিক পদক বিজয়ী ক্রীড়াবিদ
অলিম্পিক ব্রোঞ্জপদক বিজয়ী ক্রীড়াবিদ
অলিম্পিক স্বর্ণপদক বিজয়ী ক্রীড়াবিদ
বিশ্বের ১নং টেনিস খেলোয়াড়
২০০৮ গ্রীষ্মকালীন অলিম্পিকের টেনিস খেলোয়াড়
২০১২ গ্রীষ্মকালীন অলিম্পিকের টেনিস খেলোয়াড়
টেনিসে অলিম্পিক পদক বিজয়ী
বেলারুশের অলিম্পিক স্বর্ণপদক বিজয়ী ক্রীড়াবিদ
মহিলাদের এককে গ্র্যান্ড স্ল্যাম (টেনিস) চ্যাম্পিয়ন
মিশ্র দ্বৈতে গ্র্যান্ড স্ল্যাম (টেনিস) চ্যাম্পিয়ন
ফ্রেঞ্চ ওপেন জুনিয়র চ্যাম্পিয়ন
উইম্বলডন জুনিয়র বিজয়ী
বালিকাদের এককে গ্র্যান্ড স্ল্যাম (টেনিস) চ্যাম্পিয়ন
২০১২ গ্রীষ্মকালীন অলিম্পিকের পদক বিজয়ী
স্যাভয় হোটেল

স্যাভয় হলো একটি ঐতিহাসিক হোটেল যা ভারতের উত্তরাখণ্ড রাজ্যের হিল স্টেশন মুসৌরিতে অবস্থিত। বর্তমানে এটির মালিক হোটেল কন্ট্রোল প্রাইভেট লিমিটেড আইটিসি ওয়েলকামগ্রুপ হোটেলস। হোটেলটি ১৯০২ সালে প্রতিষ্ঠিত হয় এবং এটি ইংরেজ গোথিক আর্কিটেকচার নকশায় অধিকাংশ অংশই কাঠের তৈরি। এটি ১১ একর জায়গার উপর অবস্থিত, বর্তমানে ৫০টি কামড়া রয়েছে এবং ডন উপত্যকার খুব কাছেই অবস্থিত। ১৯০০ সালে এখানে রেললাইন স্থাপিত হলে মুসৌরি অত্যন্ত জনপ্রিয় জায়গাতে পরিনত হয় এবং ইউরোপীয়রা ব্রিটিশ শাসনের সময় এখানে গ্রীষ্মকালীন ছুটি কাটাতে আসত। হোটেলটির বার যা রাইটার’স বার নামে পরিচিত ছিল; বারটি ১৯৪৭ সালে ভারতের স্বাধীনতার পরবর্তী কয়েক দশক পর্যন্তও বিখ্যাত ছিল।

বর্তমান সময়ের একজন পর্যবেক্ষকের মতে সেসময় স্যাভয় হোটেলের মূল্য কতখানি ছিল তা বর্ণনা করতে গিয়ে বলেন, “ব্রিটিশ আমলে মুসৌরি স্থানটি বিনোদনের অন্যতম প্রানকেন্দ্র ছিল, এবং স্যাভয় হোটেলই ছিল একমাত্র রাত্রিযাপনের স্থান (যদি সামর্থ্য থাকে) বা দর্শনীয় স্থান (যদি না থাকে)।”

যদিও ১৯৬০-এর দশক থেকে হোটেলটির দৈন্যদশা ও গ্রহকের সংখ্যা হ্রাস পেতে থাকে কারণ, এসময়ের মধ্যে অনুরুপ সুবিধা নিয়ে অনেক নতুন নতুন হোটেল প্রতিষ্ঠিত হয়। ২০০০ সালের পর থেকে হোটেলটি পুনরূজ্জীবিত হওয়া শুরু করে। ২০০৯ সালে আইটিসি ওয়েলকামগ্রুপ এটি কিনে নেয়।

তথ্যসূত্র

বহিঃসংযোগ 
 History of Savoy Mussoorie
 The Ghost & Agatha Christie: Expression India

১৯০২-এ প্রতিষ্ঠিত
মুসৌরির হোটেল
উত্তরাখণ্ডের পর্যটন
ভারতের অস্বাভাবিক স্থান
ভারতের হোটেল
২০শ শতাব্দীতে ভারতের স্থাপত্য